कोरोना वायरस को लेकर Google ने बनाया खास डूडल, बताई ये काम की बातें - Pradesh Jagran | प्रदेश जागरण
Home / टेक्नोलॉजी / कोरोना वायरस को लेकर Google ने बनाया खास डूडल, बताई ये काम की बातें
April 3, 2020	टेक्नोलॉजी, सोशल मीडिया 31 Views
Google ने डूडल के माध्यम से शुक्रवार को कोरोनो वायरस महामारी को लेकर एक एनिमेटेड तस्वीर में कुछ बड़े काम की बातें शेयर की हैं। इसमें घातक वायरस के प्रसार को रोकने के लिए, लोगों को घर पर रहने और सामाजिक दूरी बनाए रखने की सलाह दी गई है। आज के Google डूडल में एनिमेटेड अक्षरों को कैरेक्टर्स के रूप में दिखाया गया है और घर पर लॉकडाउन के समय की जाने वाले कामों को भी दिखाया गया है।
उदाहरण के लिए, किसी को पढ़ना अच्छा लगता था जबकि कोई गिटार बजाना पसंद करता है। टेलीफ़ोनिक और मोबाइल पर दोस्तों और परिवार के साथ बात की जा सकती है और अपनी फिटनेस का भी ख्याल रखा जा सकता है।
Google डूडल पर क्लिक करने के बाद एक पेज रीडायरेक्ट होता है जहां ‘कोरोना वायरस टिप्स’ को एक क्रम में बताता गया है। इसमें कहा गया है, ‘घर पर रहें। जीवन बचाएं। कोविड-19 के सामाजिक प्रसार को रोकने के लिए इन चरणों का पालन करके अपना योगदान करें।’
गूगल की ओर से एक सूची में इन निर्देशों को दिया गया है।
खांसने पर मुंह को कवर करें
बीमार? हेल्पलाइन पर कॉल करें
टिप्स कई और भी: साबुन, पानी या अल्कोहल-आधारित लिक्विड से हाथ रगड़ के अपने हाथों को 20 सेकंड के लिए नियमित रूप से धोएं। खांसने या छींकने पर अपनी नाक और मुंह को डिस्पोजेबल टिश्यू या फ्लेक्सिबल एल्बो से ढक लें। उन लोगों के साथ निकट संपर्क (1 मीटर या 3 फीट) से बचें जो अस्वस्थ हैं। अगर आप अस्वस्थ महसूस करते हैं, तो घर में रहें और घर में दूसरों से खुद को दूर रखें। अगर आपके हाथ साफ नहीं हैं तो अपनी आंखों, नाक या मुंह को न छुएं।
Google कोरोना वायरस को लेकर Google ने बनाया खास डूडल बताई ये काम की बातें	2020-04-03